Yuki Chizui

Yoshiaki "Yuki" Chizui (1986) sushia prestatzen duen japoniar sukaldaria da. Nadeshiko Sushi izeneko jatetxe baten zuzendaria da. Langile gisa emakumeak bakarrik dituen munduko lehen jatetxea da, Akihabara barrutian kokatua, Tokion.

 Biografia 
Artea ikasi zuela, lanaldi partzialean lan egin zuen Tsukiji Arrain Merkatuko saltoki handietako sushi-jatetxe batean. Unibertsitatean ikasketak amaitu zituenean, eta artearen munduan lana aurkitzeko zailtasunak izan ondoren, jatetxe propioa sortzea erabaki zuen, Japonian nagusi den sexismoari aurre eginez. Emakumeak ezin dira sushi-chefak izan, ez bada jatetxe informaletan. Goi-mailako jatetxe tradizionaletan gizonak dira nagusi. Jiro Onoren ustez, hiru michelin izar dituen saridun baten eta Japoniako chef ezagunenetako baten semea bera, jatetxean emakumeei "itamae" (sukaldari chefa) izaten ez uztearen arrazoietako bat da hilekoa izatea. Japoniako kulturan partekatzen den beste sinesmenetako bat da emakumeek bero gehiago dutela eskuetan, eta, beraz, itsaskor izaten dituztela arroza moldatzean.

 Ibilbide profesionala 
2010ean, Nadeshiko Sushi ireki zuen, Akihabara distrituko txoko batean, Tokion, non Yuki gerentea eta presidenteordea den eta non bere kideekin batera sushiaren munduaren tradizionalismoari aurre egin zioten. Nadeshiko Sushi Japonian dauden milaka sushi-jatetxeetako bat da, baina chef guztiak emakumeak diren bakarra da, industria nagusiki gizonek menderatzen baitute. Japoniako sushi-sukaldariei buruzko estatistika ofizialik ez dagoen arren, emakumeak ez dira asko Japoniako Sushi Elkartearen zerrendan agertzen diren 35.000 sukaldarien artean.Sushi chef baten irudia arraina eta platerak garbitzen urteak igaro dituen pertsona batena izan ohi da; alta Youkiren ibilbidea ez da hala izan. Bere jatetxean, ez du arropa zuri tipikoa erabiltzen, baizik eta kimonos edo yukatas koloretsuak, osagarriak, eta makilatuta egoten dira, chef-irudi tipikotik urrun. Bere iritziz, kawaii mugimenduan parte hartzen dute, gizartean feminitatearekin lotzen dena. Emakumez sukaldari gisa, sushi chefak ginak baizik ez diren ustea hausten saiatzen da bere sushi-jatetxearekin, chef guztiak emakueak diren Japoniako jatetxea bakarra. 

Yuki, halaber, lanean ari da bere urratsak jarraituko dituzten emakume gehiago prestatzeko, sukaldariak kontratatzen ditu, eta duela gutxi eskola bat ireki du emakumeek sushia egiten ikasteko aukera izan dezaten. Jatetxe baten jabea denez, beste emakume hornitzaile batzuekin ere negozioak egiten saiatzen da. Izan ere, hasiera batean, Tsukiji merkatura arraina erostera joaten zirenean, beste chefen gustu txarreko komentarioak jasan behar izaten zituzten. BBCren arabera, Yukik Yamaguchi prefekturako emakumeek tripulatutako itsasontzi baten jabearengana jo behar izan zuen astero arraina ekar ziezaioten.

2021eko irailean, hamargarren urteurrena ospatzeko, sushi mota berri bat gehitu zuten, sendabelarren sukaldaritzan erabiltzen diren osagaiekin ondua, hala nola kanelarekin edo pinaziekin, eta hori izan zen, hain zuzen ere, beren menuaren parte.

 Erreferentziak 

 Kanpo estekak 
 Sushiaren aitzindaria
 Nadeshico Sushi nesken argazkiak

Kategoria:Japoniako sukaldariak
Kategoria:Sushi
Kategoria:Emakume sukaldariak